Bakeresete ba leka ka natla go tlhoma sekao se se molemo. (2 Bakor. 4:2; 1 Pet. 5:2, 3) Fa Mokeresete a sena go newa kgakololo ya Dikwalo, mme a bo a tswelela a dirisa tlhobolo go itshireletsa mo bathong ba bangwe, a ka se tsewe e le motlhomasekao. Ka jalo, ga a kitla a tshwanelega go newa maikarabelo kgotsa ditshiamelo tse di kgethegileng mo phuthegong. Go ntse jalo le ka Mokeresete yo o dirisang tlhobolo kwa tirong. Go tla bo le botoka gore Mokeresete yono a batle tiro e nngwe. * 14 A re re kwa dipokanong tse di latelang, re tlile go bala le go tlotla ka buka e e kwadilweng ke mongwe wa baporofeti ba ba botlana. Gongwe ke nngwe ya dibuka tse o sa tlwaelanang thata le yone. O ka simolola ka go batla go itse mo go oketsegileng ka se moporofeti yoo a se kwadileng. O ka dira seo jang?